[Foto’s] Limpopo-pad beskadig tydens betogingFoto: SAPD, Limpopo Inwoners van Magatle in Limpopo het Vrydag tydens ŉ betoging oor dienslewering paaie met klippe versper en ŉ sloot oor die R360 gegrawe. “Motoriste in die gebied is gemaan om versigtig te wees in die gebied, aangesien die paaie met klippe versper is,” het kol. Ronel Otto, woordvoerder van die polisie, gesê. “Die polisie het reeds van die versperrings verwyder, maar die probleem is ŉ diep sloot wat oor die pad gegrawe is.” Otto het gesê die inwoners betoog teen dienslewering.